OpenLLM-France/wikimedia huggingface dataset:
# La Pietat (la Morera de Montsant)

La Pietat és un edifici del municipi de la Morera de Montsant (Priorat) que forma part de l'Inventari del Patrimoni Arquitectònic de Catalunya.

## Descripció

És una casa de dos pisos amb finestres i un balcó emmarcat amb pedra a la façana principal. Als baixos hi ha una profunda entrada al fons de la qual es troba una font que raja permanentment. Pel que fa als materials, la casa està feta amb pedra, maó i arrebossat. La coberta és a dues aigües. A l'exterior dos pedrissos serveixen de banc.
A la part superior hi ha una bassa de construcció posterior i, una mica apartades les restes d'una entrada feta d'obra. L'interior està compost per diferents cambres, en general en mal estat de conservació. Als baixos hi havia anteriorment un estable i una gran sala amb una llar de foc.

## Història

L'edificació fou promoguda pel Bisbe d'Urgell, monjo i prior del monestir. En un inici la capella complia la finalitat de servir de casa de repòs i oratori als prelats catalans. A l'oratori hi havia una imatge de la Pietat que va ser l'origen del nom que va rebre el conjunt. Sembla que fou convertida en granja i ermita i que amb la desamortització va passar a ser propietat privada. Actualment es troba abandonada.

## Referències

* 1 2 3 4 5 6 «La Pietat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 desembre 2015].
# L'Avetar (Planoles)

L’Avetar és un important bosc de l’obaga de Planoles, a la comarca del Ripollès, que és en gran majoria de propietat comunal. L'Avetar ocupa la part alta del torrent dels Avets (més avall torrent d'Aspre), al sud de la Roca Aguda, a uns 3 km del del poble de Planoles, a la Vall del Rigat, capçalera occidental del riu Freser, al vessant nord de la Serra de Montgrony.
Als vessants de la vall escarpada i humida que ocupa aquest bosc hi ha raconades compostes, quasi exclusivament, per avets, alguns d’ells monumentals com l'Avet del Torrent de la Comella, anomenat també Avet del Forn de la Calç, ateses la seva capçada i edat.
Aquest avetar és l’últim que hi ha al Pirineu en direcció al Mediterrani, i conté un gran nombre d’espècies animals i vegetals.

## Referències

* ↑ «Planoles». Nomenclàtor oficial de toponímia major de Catalunya, 2017. Arxivat de l'original el 2021-06-24. [Consulta: 22 juny 2021].
* ↑ «Mapa topogràfic, base 1:5.000». Institut Cartogràfic i Geològic de Catalunya, ICGC, 2021. [Consulta: 22 juny 2021].
* ↑ «Avet del Torrent de la Comella». Departament d'Acció Climàtica, Alimentació i Agenda Rural, Generalitat de Catalunya, 2021. [Consulta: 22 juny 2021].
* ↑ «Volta a l'Avetar». Ajuntament de Planoles, 2021. Arxivat de l'original el 2022-05-22. [Consulta: 22 juny 2021].
# Labuntsovita-Fe

La labuntsovita-Fe és un mineral de la classe dels silicats, que pertany al grup de la labuntsovita. Rep el nom pel seu contingut en ferro i per la seva relació amb la labuntsovita-Mn.

## Característiques

La labuntsovita-Fe és un silicat de fórmula química Na₄K₄(Ba,K)₂Fe$^{2+}$(Ti,Nb)₈(Si₄O₁₂)₄(O,OH)₈·10H₂O. Va ser aprovada com a espècie vàlida per l'Associació Mineralògica Internacional l'any 1998. Cristal·litza en el sistema monoclínic.
Segons la classificació de Nickel-Strunz, pertany a «09.CE - Ciclosilicats amb enllaços senzills de 4 [Si₄O₁₂]$^8$- (vierer-Einfachringe), sense anions complexos aïllats» juntament amb els següents minerals: papagoïta, verplanckita, baotita, nagashimalita, taramel·lita, titantaramel·lita, barioortojoaquinita, byelorussita-(Ce), joaquinita-(Ce), ortojoaquinita-(Ce), estronciojoaquinita, estroncioortojoaquinita, ortojoaquinita-(La), labuntsovita-Mn, nenadkevichita, lemmleinita-K, korobitsynita, kuzmenkoïta-Mn, vuoriyarvita-K, tsepinita-Na, karupmøllerita-Ca, labuntsovita-Mg, lemmleinita-Ba, gjerdingenita-Fe, neskevaaraïta-Fe, tsepinita-K, paratsepinita-Ba, tsepinita-Ca, alsakharovita-Zn, gjerdingenita-Mn, lepkhenelmita-Zn, tsepinita-Sr, paratsepinita-Na, paralabuntsovita-Mg, gjerdingenita-Ca, gjerdingenita-Na, gutkovaïta-Mn, kuzmenkoïta-Zn, organovaïta-Mn, organovaïta-Zn, parakuzmenkoïta-Fe, burovaïta-Ca, komarovita i natrokomarovita.

## Formació i jaciments

Va ser descoberta a la mina d'apatita de Kirovskii, situada al mont Kukisvumtxorr, al massís de Khibini, (óblast de Múrmansk, Rússia). També ha estat descrita en altres indrets propers, tant al massís de Khibini com al massís de Kovdor, a les pedreres Demix-Varennes (Quebec, Canadà) i Jones Mill (Arkansas, Estats Units). Aquests indrets són els únics de tot el planeta on ha estat descrita aquesta espècie mineral.

## Referències

* ↑ «Labuntsovite-Fe» (en anglès). Mindat. [Consulta: 6 gener 2020].
# La Ginebrosa (desambiguació)

«La Ginebrosa» té aquests significats:
   * La Ginebrosa: municipi del Mataranya.
   * La Ginebrosa: indret del municipi de Conca de Dalt (Pallars Jussà)
   * La Ginebrosa: indret del municipi de la Coma i la Pedra (Solsonès)
   * La Ginebrosa: masia del municipi de Camprodon (Ripollès)
   * La Ginebrosa: masia del municipi de Lladurs (Solsonès)
   * La Ginebrosa: masia del municipi de Sant Joan de les Abadesses (Ripollès)
# La Ginebrosa (la Coma i la Pedra)

* Aquest article tracta sobre l'indret de la Coma i la Pedra. Vegeu-ne altres significats a «La Ginebrosa (desambiguació)».
La Ginebrosa és un indret del municipi de la Coma i la Pedra a la capçalera de la rasa de la Bòfia, sota el coll de Tancalaporta.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# La Madeleine

«la Madeleine» té aquests significats:
* Abric de la Madeleine, jaciment arqueològic d'època paleolítica al municipi de Tursac al departament de França de la Dordonya
* Cimetière de la Madeleine, cementiri parisenc desaparegut
* Coll de la Madeleine, port de muntanya als Alps francesos (departament de la Savoia)
* Església de la Madeleine, edifici a la plaça de la Madeleine al 8è districte de París
* Îles de la Madeleine, arxipèlag al Canadà dins el Golf de Sant Llorenç a la província del Quebec
* Théâtre de la Madeleine, teatre privat de París
* Municipis:
** La Madeleine (Nord), municipi francès al departament del Nord (regió de Nord – Pas de Calais)
** La Madeleine-Bouvet, municipi francès al departament de l'Orne
** La Madeleine-de-Nonancourt, municipi francès al departament de l'Eure
** La Madeleine-sur-Loing, municipi francès al departament de Sena i Marne
** La Madeleine-Villefrouin, municipi francès al departament del Loir i Cher
** Cizay-la-Madeleine, municipi francès al departament de Maine i Loira
** Collonge-la-Madeleine, municipi francès al departament de Saona i Loira
** Tessé-la-Madeleine
# La Maddalena

La Maddalena (en gal·lurès A Madalena) és un municipi insular italià, situat a la regió de Sardenya i a la província de Sàsser. L'any 2006 tenia 11.418 habitants. Forma part de la regió històrica de Gal·lura.

## Administració

Llista d'alcaldes :
| Període | Identitat | Partit |
| 2005- | Angelo Comiti | Llista cívica |

## Agermanaments

* Ajaccio (Còrsega)
* Niça
# La Gonâve

L'illa de la Gonâve (en francès: Île de la Gonâve) és una illa d'Haití situada a l'oest de Port-au-Prince, al golf del mateix nom. L'illa és un arrondissement al Departament Oest, i inclou les comunes d'Ansé-à-Galets i de Pointe-à-Raquette.
La seua composició geològica és sobretot de pedra calcària, i té una longitud de 60 km per 15 km, i té una extensió de 745 km². L'illa és àrida i muntanyosa, i el seu pic més alt té 300 m. El seu sol rugós, estèril i sec impedeix el cultiu agrícola, i la població humana a l'illa és escassa. Va ser utilitzada com a base pels pirates.
El 1925, un militar nord-americà Faustin Wirkus va ser proclamat rei de l'illa amb el nom de Faustí II fins a 1929 quan va ser expulsat pel govern haitià.
# Landgraaf

Landgraaf (limburguès Lankgraaf) és un municipi de la província de Limburg, al sud-est dels Països Baixos. L'1 de gener del 2009 tenia 38.600 habitants repartits sobre una superfície de 24,69 km² (dels quals 0,09 km² corresponen a aigua). Limita al nord-est amb Übach-Palenberg, al sud-est amb Kerkrade, a l'oest amb Heerlen i al nord-oest amb Brunssum.
El seu nom prové de la presència d'un landgraaf, un sistema de defensa militar de l'edat mitjana.

## Centres de població

* NeerlandèsLimburguèsPoblació
* SchaesbergD'r Sjeet17.120
* WaubachWaobich12.170
* NieuwenhagenNuienhage9.400
* RimburgRimburg790
* (Font: CBS)

## Ajuntament

* Gemeenschappelijke Burgerbelangen Landgraaf (GBBL) 9 (2006: 11) regidors
* PvdA 4 (2006: 6) regidors, va rebre dos escindits de GBBL
* CDA, 4 regidors
* VVD 2 regidors,
* SP 2 regidors
* GL 1 regidor
* Progressief Landgraaf 1 regidor

## Enllaços externs

* www.landgraaf.nl
# Landes (desambiguació)

«Landes o les Landes» té aquests significats:
* Toponímia:
** Landes, departament francès a la regió de Nova Aquitània
** Landes (Charente Marítim), municipi al departament de la Charanta Marítima (regió de Nova Aquitània)
** Landes-le-Gaulois, municipi al departament del Loir i Cher
** Landes-sur-Ajon, municipi al departament de Calvados (regió de Normandia)
** Landes de Gascunya regió d'Occitània des de l'estuari de la Gironda (al nord) fins al riu Ador (al sud)
** Les Landes-Genusson, municipi al departament de Vendée (País del Loira)
** Landes-Vieilles-et-Neuves, municipi al departament de Sena Marítim (regió de Normandia)
** bosc de les Landes, gran bosc a la regió de Nova Aquitània
* Biografies:
** David Landes (Nova York, 1924 - Haveford, Pennsilvània, 2013), historiador economista estatunidenc
** Alejandro Landes Echevarría (Medellín, 1980), director de cinema, productor, guionista i periodista colombià
# Laura Ormella i González

Laura Ormella i González (Barcelona, 14 d'octubre de 1985) és una executiva de vendes i política catalana, candidata a les eleccions de la presidència de Catalunya per Primàries Catalunya.
Va cursar estudis fins a batxillerat. En acabar va obtenir un beca per estudiar criminologia, però va decidir entrar en el món laboral. Entre 2008 i 2016 va residir a Londres, on va treballar per a diverses empreses. Després tornà a Barcelona, on va treballar en l'àmbit privat, principalment com a cap de vendes. Actualment és executiva d'una empresa estatunidenca del sector de l'hostaleria.
En l'àmbit polític, és militant de Primàries Catalunya, prové d'una familia amb tradició militant a ERC i defensa la independència de Catalunya. El desembre de 2020 va ser elegida candidata a la presidència de la Generalitat.

## Referències

* 1 2 «Laura Ormella serà la candidata de Primàries el 14-F | NacióDigital». NacióDigital, 25-12-2020. [Consulta: 30 gener 2021].
* ↑ Rourera, Mireia «“La gent no vam tenir l’oportunitat de defensar la DUI”». El Punt Avui, 23-01-2021.
* ↑ NacióDigital. «Laura Ormella: «El mandat de l'1-O es fa sense marxar a l'estranger ni anar a Madrid a explicar-se» | NacióDigital». [Consulta: 30 gener 2021].
* ↑ «Laura Ormella serà la candidata de Primàries Catalunya a les eleccions del 14-F». Vilaweb, 25-12-2020.
# Leaellynasaura amicagraphica

Leaellynasaura amicagraphica és una espècie de petit dinosaure ornitòpode herbívor que va viure al Cretaci inferior en el que actualment és Austràlia. Aquest animal feia entre 60 i 90 centímetres de longitud. Les seves restes fòssils van ser descobertes a Dinosaur Cove, Austràlia.
No s'han trobat esquelets complets de Leaellynasaura.

## En la cultura popular

Leaellynasaura apareix en el cinquè episodi de Walking with Dinosaurs (Caminant entre dinosaures).

## Referències

* http://www.thescelosaurus.com/ornithopoda.htm Arxivat 2013-09-27 a Wayback Machine.
* Rich, T. and Rich, P., 1988, “Polar dinosaurs and biotas of the Early Cretaceous of southeastern Australia”, National Geographic Research, 5(1) 1989, 15-53 (1988).
Ornithischia :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
# Leafpad

Leafpad (de l'anglès leaf: fulla; pad: llibreta) és un editor de text simple per a sistemes Unix. És l'editor estàndard del l'entorn d'escriptori LXDE. És programari lliure i té llicència GNU GPL. L'editor de texts de l'escriptori XFCE Mousepad es basa en Leafpad.
Les seves principals característiques són el reconeixement automàtic del conjunt de caràcters del codi i la funció de tallar i enganxar text. Les versions més recents versions suporten la impressió.

## Vegeu també

* Gedit
* Kate

## Enllaços externs

* Web oficial
# Laken

Laken (Laeken en francès) és un antic municipi de Bèlgica. Fins que el 1921 va fusionar amb Brussel·les, era un municipi independent. Des de 1989 forma part de la Regió de Brussel·les-Capital. En una zona històricament de parla neerlandesa, avui té un estatut bilingüe.
Compta amb sis estacions de metro (Pannenhuis, Bockstael, Stuyvenberg, Houba-Brugmann, Heysel i Roi Baudouin). Té una biblioteca pública, un cementiri i altres edificis importants, entre ells el famós Atomium, el parc de l'exposició universal, Brupark (Kinépolis, Mini-Europe, Océade i The Village), la residència dels ducs de Brabant, els hivernacles reials de Laken (oberts uns pocs dies a l'any, construïts per Alphonse Balat, amb ajuda de Victor Horta), o l'església neogòtica de Nostra Senyora.
Alberga també el Castell Reial de Laken on resideix la família reial belga des de l'asecensió al tron del rei Leopold I i on Napoleó I va signar la declaració de guerra contra Rússia
El Castell Reial de Laken va ser construït entre 1782 i 1784 per Charles De Wailly, el 1890 va ser destruït parcialment, i fou posteriorment restaurat per Charles Girault.

## Església de Nostra Senyora de Laken

Cap al sud dels terrenys del palau reial, hi ha l'església neogòtica de Nostra Senyora. Va ser construïda com a mausoleu per a la reina Louise-Marie, dona de Leopold I. Joseph Poelaert, que ja havia projectat el Palau de Justícia de Brussel·les en va ser l'arquitecte. L'església alberga en una cripta el panteó de la família reial belga. El cementiri darrere de l'església és conegut com el «Père Lachaise belga», ja que hi són enterrats els ciutadans més rics i famosos. S'hi poden veure les tombes de Fernand Khnopff i Maria Malibran.
Tots els reis dels belgues són enterrats a Laken.
| Nom | Dates |
| Leopold I | 1790-1865 |
| Lluïsa d'Orleans | 1812-1850 |
| Leopold II | 1835-1909 |
| Maria Enriqueta d'Àustria | 1836-1902 |
| Charlotte de Bèlgica | 1840-1927 |
| Albert I | 1875-1934 |
| Elisabet de Baviera | 1876-1965 |
| Leopold III | 1901-1983 |
| Àstrid de Suècia | 1905-1935 |
| Lilian Baels | 1916-2002 |
| Príncep regent Carles | 1903-1983 |
| Balduí I | 1930-1993 |
| Fabiola de Mora y Aragón | 1928-2014 |
| Alexandre de Bèlgica | 1942-2009 |
# Lakes

* Per a altres significats, vegeu «Lakes (desambiguació)».
Lakes és una concentració de població designada pel cens dels Estats Units a l'estat d'Alaska. Segons el cens del 2000 tenia 6.706 habitants.

## Demografia

Segons el cens del 2000, Lakes tenia 6.706 habitants, 2.217 habitatges, i 1.775 famílies La densitat de població era de 189,7 habitants/km².
Dels 2.217 habitatges en un 46% hi vivien nens de menys de 18 anys, en un 67,9% hi vivien parelles casades, en un 7,9% dones solteres, i en un 19,9% no eren unitats familiars. En el 14,3% dels habitatges hi vivien persones soles el 2,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 3,32.
Per edats la població es repartia de la següent manera: un 33,1% tenia menys de 18 anys, un 6,6% entre 18 i 24, un 30,6% entre 25 i 44, un 24,9% de 45 a 60 i un 4,8% 65 anys o més.
L'edat mediana era de 35 anys. Per cada 100 dones hi havia 102,7 homes. Per cada 100 dones de 18 o més anys hi havia 101,8 homes.
La renda mediana per habitatge era de 63.250 $ i la renda mediana per família de 68.893 $. Els homes tenien una renda mediana de 50.378 $ mentre que les dones 30.675 $. La renda per capita de la població era de 23.485 $. Aproximadament el 3,8% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Languidic

Languidic (en bretó Langedig) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 7.076 habitants. A l'inici del curs 2007 el 18,4% dels alumnes del municipi eren matriculats a la primària bilingüe.

## Demografia

Evolució de la població Cassini et INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 6 012 | 6 076 | 5 842 | 6 029 | 6 064 | 6 420 | 6 105 | 6 293 | 6 358 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 6 222 | 6 382 | 6 483 | 6 094 | 6 433 | 6 745 | 6 920 | 7 122 | 7 498 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 7 741 | 7 815 | 7 865 | 7 919 | 8 045 | 8 012 | 7 803 | 8 262 | 5 763 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 5 547 | 5 326 | 5 223 | 5 847 | 6 350 | 6 489 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Maurice Olliéro | UMP |

## Referències

* ↑ (francès) Ofis ar Brezhoneg: Enseignement bilingue
* ↑ http://cassini.ehess.fr/ Population avant le recensement de 1962
* ↑ Languidic sur le site de l'Insee
# Lille

«Lille» té aquests significats:
* Toponímia:
** Lille (francès) Lilla (català), municipi del nord de França, integrada al departament del Nord i capital de la regió de Nord-Pas-de-Calais
** Lille (Bèlgica), municipi belga de la província d'Anvers a la regió de Flandes
** Lille Skensved, municipi de Dinamarca
* Miscel·lània:
** Lille Nord, línia de ferrocarril entre Hillerød i Helsingør a Dinamarca
** Lille Olympique Sporting Club Métropole
# Letícia Parente

Letícia Parente (Salvador, 1930 - Rio de Janeiro, Brasil, 1991) fou una artista brasilera. Doctora en química, va ser professora titular de la Universitat Federal de Ceará i de la Pontifícia Universidade Católica do Rio de Janeiro.
Les seves obres de vídeo sovint se centren a mostrar que totes les accions que es duen a terme en l'entorn domèstic es poden considerar típicament femenines. Tarefa I (Tasca I, 1982) està ambientada en una cambra de safareig, que a les llars brasileres de classe benestant és domini pràcticament exclusiu de criades i servents en general. La filmació mostra una dona negra amb uniforme de minyona «planxant» una dona blanca que està estirada immòbil al damunt d'una taula de planxar, en el que és una reflexió sobre el racisme i el gènere inherent a l'obra. En una altra de les seves filmacions, Preparação I (Preparació I, 1975), l'artista observa la imatge de la seva cara en un mirall, amb els ulls i la boca tapats amb cinta adhesiva, mentre va marcant-se els trets facials amb maquillatge per damunt de la cinta. En paraules de Parente, el vídeo té un caràcter testimonial; amb ell «a través del cos» revela la seva «relació com a ésser individual amb el context sociopolític» de l'època.

## Referències

* ↑ «Letícia Parente e a Vídeo Arte» (en portuguès brasiler). Universitat Tecnològica Federal de Paraná, 06-03-2013. [Consulta: 6 maig 2024].
* ↑ «FEMINISMES! Exposicions». CCCB, 2019. [Consulta: 20 desembre 2019].
# Leonardo Nicolás Pisculichi

Leonardo Nicolás Pisculichi (Rafael Castillo, província de Buenos Aires, 19 de gener de 1984) és un futbolista argentí, que ocupa la posició de migcampista.
El seu cognom és de procedència croata (Piškulić).

## Trajectòria

Comença a destacar a les files de l'Argentinos Juniors, on entre 2002 i 2005 juga 57 partits i marca 18 gols. El 2006 dona el salt a la competició europea, jugant amb el RCD Mallorca de la primera divisió espanyola, tot i que no assoleix un lloc com a titular.
El novembre del 2006 va al club qatarià de l'Al-Arabi, fitxat per 3,6 milions d'euros, incorporant-se a aquest conjunt al gener del següent any.

## Enllaços externs

* Fitxa del jugador
# Les Cruet

Les Cruet és un grup català de punk rock encapçalat per la cantant i guitarrista Laura Crehuet i format per músics provinents de grups com Zeidun, La Célula Durmiente i Tokyo Sex Destruction.

## Discografia

* Pomes agres (Bankrobber, 2016)
* Cérvols, astres (Bankrobber, 2019)
* He caigut / Una guineu (senzill, 2022)

## Referències

* ↑ Tijani, Míriam; Lleida, Laura. «Si no noto que ploro en el procés creatiu i que m’ho crec, no ho puc defensar cap a fora». Directa, 29-03-2023. [Consulta: 4 abril 2023].
* ↑ Garrigós, Jordi. «Les Cruet, punk lisèrgic del Montseny». Ara, 07-03-2019. [Consulta: 3 abril 2023].
* ↑ Rodríguez, Oriol. «Personalment tinc la ment oberta a quasi tot». Mondo Sonoro, 21-03-2017. [Consulta: 4 abril 2023].
* ↑ «Les Cruet anuncien el llançament del nou disc “Cérvols, astres” pel 22 de febrer». Underground.cat, 22-01-2019. [Consulta: 4 abril 2023].
# Livio Isotti

Livio Isotti (Pesaro, 27 de juny de 1927 - Hamilton, 19 de setembre de 1999) va ser un ciclista italià que fou professional entre 1950 i 1955.
Destacà com a gregari de Fiorenzo Magni, aconseguint 9 victòries, entre les quals destaca una etapa del Tour de França.

## Palmarès

Palmarès de Livio Isotti.
* 1949
** 1r al Giro de Puglia i Lucania i vencedor de 2 etapes
* 1950
** 1r al Giro de Romanya
* 1952
** 1r al Gran Premi Ceramisti - Ponzano Magra
** Vencedor d'una etapa a la Volta a Castella
* 1953
** Vencedor d'una etapa al Tour de França
** Vencedor d'una etapa al Giro de Sicília
* 1954
** Vencedor d'una etapa al Giro de Sicília

### Resultats al Giro d'Itàlia

* 1952. 20è de la classificació general
* 1953. 40è de la classificació general

### Resultats al Tour de França

* 1953. 42è de la classificació general. Vencedor d'una etapa

## Referències

* 1 2 «Livio Isotti» (en castellà). [Consulta: 14 agost 2018].
# Livio Berruti

Livio Berruti (Torí, Itàlia, 19 de maig de 1939) és un ex atleta italià especialista en velocitat.
Berruti va participar amb només 21 anys als Jocs Olímpics de Roma 1960 a la prova de 200 metres. A semifinals va córrer en 20.5 segons, igualant el rècord del món de la distància. A la final repetí els 20.5 i guanyà la medalla d'or superant els atletes americans. En la prova de 4 x 100 m relleus obtingué la quarta posició.
Aquesta victòria al començament de la seva carrera fou la seva màxima fita. Participà a tres Campionats d'Europa amb una 7a posició com a millor classificació, l'any 1966. Guanyà els campionats italians de 100 i 200 m entre 1957 i 1962 i dos títols més en 200 m el 1965 i 1968. També participà a dues noves edicions olímpiques (1964 i 1968), essent 5è als 200 m el 1964.
El seu palmarès es completa amb dos ors en la Universiada de Torí 1959 i un altre or als Jocs del Mediterrani de 1963 a Nàpols.